Pääministeri Juha Sipilä (kesk.) sanoi maanantaina suurlähettiläskokouksessa, että Suomi auttaa jatkossakin hädänalaisia ihmisiä maan vaikeasta taloustilanteesta huolimatta. Samalla hän kuitenkin painotti, että Suomeen saapuvien ihmisten hätä tulee olla aito.

– Otamme vastaan turvapaikanhakijoita ja pakolaisia. Mutta samaan aikaan meidän on tehtävä kaikki mahdollinen sen varmistamiseksi, että Suomeen tulevat ovat aidosti hädänalaisista olosuhteista.

– Ja jos näin ei ole, meillä pitää olla nopeat keinot väärin perustein Suomeen tulleiden maasta poistamiseen. Järjestelmän väärinkäyttäjät meidän on kyettävä tunnistamaan entistä aikaisemmin, Sipilä sanoi.

Sipilä myös totesi, että hallitus määritteli puoliväliriihessään turvallisuuden painopistealueeksi. Jos Turun puukkoiskun tutkinta edellyttää, myös uusia toimia pitää tehdä, Sipilä sanoi.